
Sukdulang luho at katakawan 


na mamamayan ang walang hangganang kata- 

kawan, luho, arogansya, pagkamanhid at pang- 
aabuso sa kapangyarihan ng naghaharing rehimeng 
US-Arroyo. 

Ang galit ng taumbayan ay pinag-iibayo ng 
pagkakasiwalat ng walang pakundangang pagwawal- 
das nina Arroyo sa kabang-bayan sa huling pagbyahe 
niya kamakailan sa US, bitbit ang 60 mga sunud-sunu- 
ran sa kanya. Inakala nilang dahil malayo sila sa ba- 
yan ay hindi malalaman ng mamamayan sa Pilipinas 
ang mga pagwawalang-hiya nila roon. Nagtapon sila 
ng pera ng bayan sa paggamit ng mamahaling mga 
hotel at sasakyan at magkakasunod na mga 
piging sa maluluhong restawran para 
sa ilang ulit na pagdiriwang sa anib- 4 
ersaryo ng kasal nina Gloria at Mike 
Arroyo. Kasabay na ipinagdiwang din 
nila ang pagpapaunlak ng bagong im- 
peryalistang amo ng pagkakataong 
mapansin at makausap na rin sa wa- 
kas ang nagsusumamong papet. 

Dagdag pang gumatong sa 
galit ng mamamayan ang pag- 
kakalantad ng paglobo ng ka- 
yamanan nina Arroyo mula 
nang maluklok siya sa poder 
noong 2001 at ang walang tigil 
pa ring paggawa ng mga paraan 
para higit pang makapagpaya- 
man, sa kapinsalaan ng lalong nag- 
hihirap na bayan. 

Ang nagkandabuhol-buhol na pag- x 
papalusot, pang-aatake at pagtatakip ng mga 


Hr na masikmura ng naghihirap at nagugutom 


15 riple nasamsam 
sa reyd sa Davao 
del Norte PAHINA 5 


Mga tampok 
sa isyung ito... 


Ka Jessie, martir 


na kadre sa baryo 
PAHINA 9 


tagapagsalita at alipures ng Malacañang ay lalo la- 
mang gumagatong sa galit ng mamamayan. 

Lalong hindi na mapaniwala ang lubhang naghihi- 
rap at nagugutom na nakararaming Pilipino na pina- 
ngangalagaan ng rehimeng US-Arroyo ang kanilang 
interes. Hindi mapatatanggap ng naghaharing rehi- 
men sa mga nagtatamasa lamang ng kakarampot at 
bulok pang mga serbisyong panlipunan na ito ay da- 
hil sa kakapusan ng badyet ng gubyerno. Hindi na rin 
ipagtataka ng nakararaming mamamayan kung papa- 
ano higit na dumoble ang litaw pa lamang na kayama- 
nan ni Arroyo at ang mas malaki pa niyang tago na ka- 

yamanan mula nang maluklok siya sa 
poder. 

Anupamang paglulubid ng 
Malacañang ng 
mga palu- fp 
sot, kon- g i 


Panggigipit 
at diktadura sa Burma 
PAHINA 9 


tra-batikos at pakulo, tumimo na 
sa isip ng sambayanan ang lan- 
sakang katakawan, luho, kasinu- 
ngaligan at kasamaan ng nagha- 
haring pangkatin. Para sa kanila, 
si Gloria Arroyo ay isa na namang 
Imelda Marcos. Nagngangalit sila 
at naglulunsad ng mga protesta 
labas sa nakikita nilang ganid, 
imoral, manhid at malupit na 
paghahari ng reaksyunaryo at 
papet na rehimen. 

Katulad ng pagsambulat ng 
lumang demokratikong rebolu- 
syon sa harap ng ganito ring 
gawi ng mga dekadenteng 
monarkiya sa mga bansa sa Eu- 
ropa noong ika-17 hanggang ika- 
19 siglo, ang mga nasasaksihan 
ng mamamayan sa nag-aastang 
reyna ng Malacañang ay nagpa- 
paliyab sa bagong demokrati- 
kong rebolusyong tuluy-tuloy na 
sumusulong ngayon sa kalakhan 
ng bansa. Lalong nagpapalakas 
ito sa pakikibaka at determina- 
syon ng mga rebolusyonaryong 
pwersa at naghihirap na mama- 
mayang Pilipino para puspusang 
labanan at tuluyan nang pabag- 
sakin ang bulok, masiba, gasta- 
dor, sinungaling, abusado at ma- 
panupil na rehimeng Arroyo. [E 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Pagpipiging ng pangkating Arroyo 


ilyun-milyong piso ang nilustay ng mag-asawang Arroyo at sangka- 

terba nilang mga alipures sa pagliliwaliw nila sa US noong Hulyo 30 
hanggang Agosto 4. Ginawa ito ng maluho at manhid na naghaharing 
pangkatin ngayong pinakamataas na sa kasaysayan ng Pilipinas ang bi- 
lang ng mga nagugutom at naghihikahos, at nababalot sa malubhang kri- 
sis pangkabuhayan ang bansa at buong daigdig. 


Walang patid ang pagdaluyong 
sa bansa ng mga balita ng kaliwa't 
kanang pagwawaldas ng pangka- 
ting Arroyo mula nang isiwalat ng 
isang pahayagan sa US ang magar- 
bo nilang hapunan sa Le Cirque 
Restaurant sa New York City. Isa ito 
sa pinakamamahaling kainan di la- 
mang sa US kundi sa buong mundo. 
Umabot sa 520,000 (halos isang 
milyong piso) ang ibinayad nina 
Arroyo para sa kinain nilang mama- 
haling ulam at sa inorder nilang 
ilang bote ng alak. (Nagkakahalaga 
ng mahigit 5500 o P25,000 bawat 
isa nito.) Labinlima silang kumain 
sa restawran kaya lumalabas na gu- 
mastos para sa bawat isa ng abe- 
reyds na P66,666 sa isang hapunan 
lamang. Ang ginastos sa piging na 
ito ay kaya na sanang magpakain 
at bumuhay ng 3,000 karaniwang 
anim-kataong pamilyang Pilipino 
sa loob ng isang araw. 

Kasunod ng pagkakasiwalat ng 
paglulustay nina Arroyo sa Le 
Cirque ay sumingaw naman ang ba- 
lita hinggil sa isa pang piging sa 
Bobby Van's Steakhouse sa Wash- 
ington D.C. noong Hulyo 30. Nag- 
waldas naman dito sina Arroyo ng 
515,000 o P750,000. Ang naiulat 
na nagbayad ng hapunan ay isang 
babaeng may bag na punung-puno 
ng dolyares--walang iba kundi si 
Medy Poblador. Tagapag-ayos si 
Poblador ng lahat ng maseselan at 
espesyal na atas at pati mga kapri- 
tso ng mag-asawa. Si Poblador din 
ang aktwal na nagbayad ng hapu- 
nan sa Le Cirque. 

Lumabas sa mga sumunod pang 
ulat na araw-araw kumakain sa ma- 
mahaling mga restawran sina Arro- 
yo habang naroon sila sa US. 

Hindi lamang sa pagkain nag- 
lustay ng malaking halaga sina Ar- 
royo. Sa mga mamahaling hotel din 
sila tumigil--sa Willard Hotel sa 
Washington D.C. kung saan umaa- 
bot hanggang S4,150 isang gabi 
ang bayad sa suite (pinakamahal 
na kwarto), at sa Waldorf Astoria sa 
New York City, kung saan umaabot 
hanggang $4,100 bawat gabi ang 
suite ng mag-asawang Arroyo. Tig- 
5990 naman kada araw ang ginas- 
tos para sa kani-kanyang kwarto ng 
60 bitbit nilang mga kongresista at 
iba pang alipures. Umupa rin sila 
ng kani-kanyang limousine (mama- 
haling kotse para sa mga dignitar- 
yo) na tuluy-tuloy na ginamit sa 
loob ng tatlong araw nina Arroyo 
at mga alipures nila. 

Lahat-lahat ay umabot sa P37 
milyon o lampas P6 milyon bawat 
araw ang inaamin nina Arroyo na 

gastos nila sa US. Hindi pa rito 
kasama ang gastos ng mga myem- 
bro ng gabinete at 27 kongresis- 
tang sumama kay Arroyo. 

Pinakamalaki ang ginastos nina 
Arroyo sa transportasyon (P13 mi- 
lyon). Susunod ang gastos sa hotel 
na umabot sa P8 milyon. Umabot 
naman sa P6 milyon ang ginastos 
nila sa mga tip. 

Naisiwalat din sa panahong ito 
ang planong pagbili ni Arroyo ng 
dalawang sariling eroplanong jet 
na nagkakahalagang P1.2 bilyon 
bawat isa. Napilitan siyang iatras 
ang plano nang ulanin ito ng bati- 
kos di lamang dahil luho ito kundi 
dahil palatandaan pa ito na balak 
niyang mangunyapit pa sa poder. 

Mga palusot. Nang unang su- 
mambulat sa bansa ang mga balita 
tungkol sa mga piging at iba pang 
luho nina Arroyo sa US, ang kaagad 
na sumbat ng Malacafang ay pani- 
nira lamang ng mga prente ng mga 
komunista ang pagpapakalat ng 
ganoong mga balita. Ngunit dahil 
sa dami ng mga bumatikos, na- 
pilitan ang Malacafang na gumawa 
ng iba't ibang nagkabuhul-buhol na 
palusot. 

Una'y sinabi nilang basta na la- 
mang sila pumasok sa Le Cirque da- 
hil nagkataong malapit lamang ito 
at bukas pa noong gabi ng Hulyo 
31. Isang simpleng hapunan la- 
mang umano iyon at hindi mama- 
halin. Ang totoo'y nagmamadali si- 
na Arroyong makarating sa New 
York matapos ang pakikipagkita 
kay US Pres. Barack Obama para 
makahabol sa nakatakda nang pag- 
pipiging sa Le Cirque. Reserbado na 
kasi ang kanilang pupwestuhan da- 
lawang araw pa bago niyon. 

Sa harap ng matinding pagbati- 
kos sa pagwawaldas nina Arroyo, 
naghanap ng iba't ibang mapagpa- 
pasahan ng bintang ang Malaca- 
hang. Imbitado lamang daw sila ni 
Rep. Martin Romualdez at siya ang 
nagbayad ng nagastos. Panay na- 
man ang iwas ni Romualdez na ma- 

interbyu ng midya. Kalaunan, iti- 
nanggi niyang siya ang nagbayad, 
at itinuro niya ang kapatid niyang 
mayamang arkitektong nakabase sa 
New York. Wala naman sa piging 
ang arkitekto. Wala ring makuhang 
anumang beripikasyon mula sa 
kanya. 

Para pagtakpan din ang pag- 
gastos ng Malacafang sa piging sa 
Bobby Van's, sinabi naman ni Rep. 
Danilo Suarez na siya umano ang 
nagbayad roon. Wala pang lumili- 
taw para akuin naman ang mga 
pagpipiging sa iba pang mamaha- 
ling restawrang pinuntahan nila. 

Sobrang paggastos sa mga 
byahe sa ibang bansa. Lumaki pa 
ang isyu ng pagwawaldas ni Arroyo 
sa kabang-bayan nang maisiwalat 
na umabot na sa P3 bilyon (P1.6 
bilyon lampas sa badyet) ang na- 
gastos sa mga byahe niya sa ibang 
bansa mula 2003 hanggang 2008 
at pinakamalaki pa sa lahat ang na- 
gastos niya ngayong taon. 

Sinabi ng Malacahang na sina- 
got ng Mababang Kapulungan ang 
gastos sa huling byahe nila, ngunit 
itinanggi ito ni House Speaker 
Prospero Nograles. Gayunman, 
sinikap pa ring pagtakpan ni No- 


grales si Arroyo sa pagsasabing 
malamang na sinalo ng gubyerno 
ng US ang malaking bahagi ng gas- 
tos. Itinanggi naman ito ng emba- 
hada ng US. 

Sa huli, ang inamin lamang ng 
Malacañang ay ang pagsagot nito 
sa mga gastos nina Sen. Miriam 
Santiago, Sen. Lito Lapid at Nogra- 
les. Walang sinasabi si House 
Speaker Nograles kung saan nang- 
galing ang “inabono” sa mga na- 
gastos pero sisingilin na lamang 
daw nila ng tig-P300,000 ang ba- 
wat kongresistang sumama. Sina- 
got naman ng mga kongresista na 
kung sisingilin sila, kukunin nila 
ang pambayad mula sa pondo ng 
bayan dahil ang ipinunta naman 
daw nila sa US ay trabaho at hindi 
pagliliwaliw. 

Mga kilos-protesta. Naglun- 
sad ng raling iglap sa Gate 7 ng 
Malacañang ang may 200 kasapi ng 
League of Filipino Students, Anak- 
bayan at Student Christian Move- 
ment upang kundenahin ang malu- 
hong rehimen. Isinigaw nila ang 
“Gastos sa serbisyo at hindi sa lu- 
ho!” Dalawampung estudyante na- 
man ang inaresto at pinagbubug- 
bog matapos buwagin ng mga pulis 
ang kanilang pagkilos. 

Naglunsad din ng kilos-protesta 
ang Kalipunan ng Damayang Mahi- 
hirap (KADAMAY) sa Mendiola no- 
ong Agosto 17 at isang picnic na- 
man ang isinagawa ng mga kasapi 
ng Anakpawis at Kilusang Mayo 
Uno bilang protesta sa hapunan ni 
Arroyo noong Agosto 11. Isang mo- 
bile propaganda team ang inilunsad 
ng Kabataan Party noong Agosto 
10 sa mga canteen sa University 
Belt upang ipakita sa mga nana- 
nanghaliang estudyante ang lista- 
han ng ginastos ni Arroyo sa pag- 
kain kumpara sa pinagkakasya ni- 
lang mga baon. Nakakuha ng sim- 
patya mula sa mga estudyanteng 
kumakain at maging sa mga may- 
ari ng canteen ang MPT ng Kabata- 
an Party. AB] 

Walang kasimbilis 
na pagyaman 


akakalula ang bilis ng paglaki ng kayamanan ng pamilya ni Gloria 
INE Mula sa P66.8 milyon nang una siyang maupo sa Palasyo 


noong 2001, umabot sa P143.54 milyon o mahigit doble na noong 
2008 ang deklarado pa lamang na halaga ng mga ari-arian ng huwad na 
presidente. Halos P11 milyon ang idinagdag ni Arroyo sa kanyang kabu- 
uang yaman taun-taon o 20 beses na mas malaki sa kanyang sweldong 


P45,000 lamang kada buwan. 

Sa deklarado pa lamang na mga 
pag-aari ni Arroyo, 2000% na ang 
inilaki ng kanyang yaman kung si- 
simulan ang kwenta noong 1992 
nang una siyang maging senador. 
Ang deklarado niyang yaman noon 
ay P6.73 milyon lamang. 

Ginamit niya ang kanyang ka- 
pangyarihan para magkamal ng pa- 
paraming ari-arian at kayamanan 
at lalo pang mapalago ang halaga 
ng mga ito, kasabay ang pagtatago 
ng mga ito sa pamamagitan ng 
iba't ibang paraan. 

Nabunyag kamakailan ang pag- 
gamit nina Arroyo sa mga makinar- 
ya at pondo ng gubyerno para bu- 
husan ng mga proyektong pang-im- 
prastruktura ang kanilang mga lupa 
upang mapalobo ang halaga ng ka- 
nilang ari-arian. Mula 2004 hang- 
gang 2007, limang proyektong kal- 
sadang nagkakahalaga ng P44.8 
milyon ang isinagawa ng De- 
partment of Public Works and High- 
ways (DPWH) sa liblib na sulok ng 
Barangay Pulo, San Rafael, Bulacan 
kung saan may kulang-kulang tat- 
long ektaryang lupa si Mike Arroyo. 
Gamit ang naturang “pagpapaun- 
lad” sa lugar at pambabraso, na- 
pataas niya ang presyo ng lupa at 
naibenta niya ito noong 2008 sa 
halagang P1,400 kada metro kwa- 
drado samantalang ang tumatak- 
bong presyuhan ng lupa sa lugar ay 
P100-250 lamang kada metro kwa- 
drado. Kumita ng kabuuang P41.48 
milyon sina Arroyo sa lupang nabi- 
li nila noong 1996 sa halagang 


P100,000 lamang. 

Sa mga pag-aaring lote at ba- 
hay, anim lamang na nagkakahala- 
ga umanong P5.7 milyon lamang 
ang inilista nila. Mas marami pang 
pag-aari at ninenegosyong lupain 
at bahay nila ang di deklarado, ka- 
bilang na ang maraming lote at ba- 
hay sa US na nakapangalan sa 
prenteng kumpanya nilang LTA-USA 
at marami ring mga lupain, tani- 
man, palaisdaan at bahay sa Pilipi- 
nas na kung saan-saan naka- 
pangalan, kabilang na ang iba't 
ibang prenteng foundation. Mayro- 
on ding mga nakapangalan sa ka- 
patid ni Mike na si Rep. Ignacio Ar- 
royo. Maging ang matagal na ni- 
lang pag-aaring lote at bahay sa La 
Vista Subdivision sa Quezon City at 
sa Forbes Park sa Makati ay di dek- 
larado. Wala ring deklarasyon sa 
milyun-milyon pang halaga ng 
mga pag-aari nilang alahas, ka- ( 
bayong pangarera at iba pang / 
kayamanan. | 

Walang deklarasyon sa mi- 
lyun-milyong kinita nina 
Mike at Gloria Arroyo sa pag- "™® 
bebenta ng mga lote, bahay at 
condominium sa US. Pinakahuli rito 
ang kinita nilang 5247,000 noong 
2002 nang ibenta nila ang isang 
loteng binili nila sa San Francisco, 
California sa halagang 51,428,000 
noon lamang 1999. 

Samantalang bawal sa batas 
ang pagkakaroon ng upisyal ng gu- 
byerno ng pampinansyang interes 
sa mga pribadong kumpanya, napa- 


karaming hawak na mga sapi si Ar- 
royo sa ganoong mga pribadong 
kumpanya. Baluktot na palusot na 
lamang ng Malacanang na ang may 
hawak at nangangasiwa sa mga ito 
ay di mismo si Gloria kundi ang 
asawa niyang si Mike Arroyo, at 
ang iba'y nasa pangalan at pa- 
ngangalaga ng mga anak, kaya't di 
bangga sa kanyang pagkapresiden- 
te. Sa papel pa lamang, lumago ang 
mga deklaradong pag-aari niyang 
sapi mula P55 milyon noong 2006 
tungong P62 milyon noong 2007 
at tungong P110 milyon noong 
2008. Ngunit ang litaw lamang ay 
ang halaga pa lamang ng pagbili. 
Di hamak na lumaki na ang halaga 
ng mga ito kung presyo sa merkado 
ang pagbabatayan. 

Lumitaw sa pananaliksik ng 
Philippine Center for Investigative 
Journalism (PCIJ) kamakailan na 
ginagamit ng mga Arroyo ang La 
Vista Investments and Holdings at 
14 pang mga prenteng kumpanya 
para ikubli ang marami nilang iba 
pang puhunan at kayamanan. Di pa 
kabilang dito ang bagong sikretong 
pinaglalagakan niya ngayon na 
mga kumpanya ng kroni niyang si 
Eduardo “Danding” Cojuangco. 
- May mga nakatago ring 

puhunan at pondo sina Arro- 
A yo sa mga bangko at kum- 
panya sa Dubai at sa 
iba't ibang bansa sa Ca- 
ribbean, na dahilan 
kung bakit madalas na 
sikretong pinupunta- 
s3 han ang mga ito ng 
pamilyang Arroyo. 

Marami pang hiwaga tungkol sa 
kagila-gilalas na paglago ng kaya- 
manan ng pamilyang nakaupo sa 
Malacañang. Napakatindi na ng ga- 
lit ng mamamayan sa lalong luma- 
laking agwat sa pagitan ng paghi- 
hirap nila at ng lumolobong kaya- 
manan nina Arroyo. Lalo pang ti- 
tindi ang galit nila habang dumara- 
mi pa ang nabubunyag. ABI 

MATATAGUMPAY NA OPENSIBA NG BHB Mr 


15 riple, nasamsam 
sa walang putok na reyd 
sa Davao del Norte 


Bantay Laya 2 (OBL2) ng rehimeng US-Arroyo nang maglunsad ng 


INE na naman ng matinding dagok ang kampanyang Oplan 


hiwa-hiwalay na taktikal na opensiba ang Bagong Hukbong Bayan 
(BHB) sa iba't ibang sulok ng kapuluan. 


Pinakatampok dito ang walang 
putok na reyd sa Asuncion, Davao 
del Norte kung saan nakasamsam 
ang mga Pulang mandirigma ng Ar- 
mando Dumandan Command (ADC) 
ng 15 awtomatikong riple. Kinabi- 
bilangan ito ng anim na M14, isang 
M16 at walong Garand. Ang limang 
minutong reyd ay inilunsad laban 
sa detatsment ng 72nd IB sa Ba- 
rangay Napungas noong tanghali 
ng Agosto 9. Nakakumpiska rin ang 
BHB ng isang radyong pangkomu- 
nikasyon. 

Upang tabunan ang kabiguang 
ito, inakusahan ni Maj. Gen. Rey- 
naldo Mapagu, hepe ng 10th ID ng 
Philippine Army na nilabag ng BHB 
ang mga tuntunin ng digma dahil 
ginawang pananggalang umano ni- 
to ang mga sibilyan sa operasyong 
ito. 

Walang gahiblang katotohanan 
ang akusasyon ng upisyal ng mili- 
tar, ani Ka Marcela Valiente, 7 
tagapagsalita ng ADC- g% 
BHB. Malamang na ang $ 


barangay ng San Miguel. Nabihag 
siya sa isang tsekpoynt ng BHB at 
isinama siya nang salakayin ang 
detatsment sa Napungas. 

Wala ring nasaktan sa mga tro- 
pa ng militar at paramilitar dahil 
wala namang lumaban sa kanila sa 
panahon ng pagsalakay, paglilinaw 
ng tagapagsalita. 

Sumusunod ang iba pang mga 
ulat na natanggap ng Ang Bayan: 

Agosto 17. Nireyd ng isang yu- 
nit ng BHB sa ilalim ng Herminio 
Alfonso Command (HAC-BHB) ang 
Traveller's Inn and Restaurant sa 
Kitaotao, Bukidnon para kumpiska- 
hin ang Uzi submachine gun at iba 
pang armas ng pamilyang Nieves, 
may-ari ng establisimento. Ginaga- 
mit ng naturang pamilya ang mga 
armas para takutin at pagbantaan 
ang mga magsasakang nakatira sa 
paligid. Matapos ito, inambus din 
ng mga Pulang mandirigma ang 


. mga reimporsment mula sa PNP at 


29th IB bandang alas-2 ng ha- 


sinasabing sibilyan ay $s Ka mo R 


ang isang kuman- 
der ng de- “#1 
tatsment @ 

pon sa Barangay Kipolot. 

Samantala, pinabulaanan ng 
HAC-BHB ang paratang ng 10th ID 
na ninakawan nila ng P22,270 ang 
mga Nieves. Nilinaw ng HAC-BHB 
na mahigpit na tumatalima ang 
BHB sa patakaran ng pagkumpiska 
lamang ng mga armas at iba pang 
kagamitang militar na ginagamit sa 
kontra-rebolusyonayo at kontra- 
mamamayang aktibidad. Hindi nito 
ginagalaw ang salapi at iba pang 
personal na gamit ng mga tao at 
establisimentong target ng mga 
taktikal na opensiba. 

Agosto 16. Tatlong sundalo 
ang agarang napatay at maraming 
iba pa ang nasugatan nang tamba- 
ngan ng isang yunit ng BHB sa Au- 
rora ang nag-ooperasyong mga tro- 
pa ng 71st IB sa Sityo Upper Dia- 
yo, Barangay Galintuja, Maria Auro- 
ra, Aurora, bandang alas-7 ng uma- 
ga. Walang pinsala sa panig ng Pu- 
lang hukbo. 

Para hindi mapahiya sa madla, 
kusang inilihim ng 7th ID ang insi- 
dente sa midya. 

Sa Albay, isang sundalong 
myembro ng RSOT ng 49th IB na 
nagluluto ng almusal sa barangay 
hall ang tinamaan sa balakang 
nang isnaypin siya ng BHB sa Ba- 
ryo Caguiba, Camalig, bandang 
alas-6:30 ng umaga. Hindi mala- 
man ng mga sundalo kung saan 
pumwesto ang isnayper dahil pina- 
liligran ng bundok ang barangay 
hall. 

Agosto 13. Apat na sundalo ng 
67th IB ang nasugatan, kabilang si 
1Lt. Elizalde Calayo nang tamba- 
- ngan sila ng mga Pu- 
lang gerilya ng Front 
15-BHB sa San Isidro, 
Baganga, Davao Orien- 
tal. Nagsasagawa sila ng opera- 
syong militar sa Barangay Marikit 
sa naturang bayan nang tamba- 
ngan ang kanilang sasakyang mili- 
tar. AB] 

OBL2, patuloy na binibigo 


ng BHB sa Leyte 


ng Bagong Hukbong Bayan (BHB) sa Leyte ng pitong sunud-sunod 


Ni ang mga Pulang mandirigma ng Mt. Amandewin Command 


at matatagumpay na aksyong militar laban sa mga tropa ng Philip- 
pine Army mula Hunyo 8 hanggang Hulyo 9. Sampung sundalo ang na- 
patay at marami pa ang nasugatan at ilang sandata ang nasamsam mula 
sa mga labanan. Walang kaswalti sa panig ng BHB. 


Pinabulaanan ng mga aksyong 
militar na ito ang ipinangangalan- 
dakan ng Armed Forces of the Phi- 
lippines (AFP) na nalipol na ang 
BHB sa isla. 

Inilunsad ang mga armadong 
aksyon bilang tugon ng BHB sa 
malawakang operasyong militar ng 
19th at 52nd IB at mga special 
forces sa ilalim ng 8th ID-PA sa 
mga bayan ng Baybay, Burauen, 
Lapaz, MacArthur at Albuera mula 
pa noong Hunyo. Bukod sa reim- 
porsment mula sa CAFGU, gumaga- 
mit din ang kaaway ng dalawang 
helikopter, mga 105 mm howitzer 
at mga armored personnel carrier. 


Sumusunod ang mga panimu- 
lang ulat mula sa BHB-Leyte: 
Hulyo 9. Pinarusahan ng kama- 
tayan ang operatibang pa- 
niktik na si Cpl. Nelson , 
Vacunawa sa isang espe- o 
syal na operasyon ng BHB L 
sa Barangay Upper Sugod, 
bayan ng Carigara. | 
Hulyo 2. Napatay ang | 
isang sundalo at nasuga- (Wi 
tan ang isa pa sa isang 
taktikal na opensi- 4 
ba sa Barangay 
Cagbana, Burauen. 
Hunyo 28. Nag- 4 
kaengkwentro Ka! 


Pagmimina sa Catanduanes, tinututulan 


TINUTUTULAN ng mamamayan ng Catanduanes ang plano ng isang 
kumpanyang pag-aari ni Enrique Razon Jr., malapit na kaibigan ng 
mga Arroyo, na minahin ang kabuuang P15.6 bilyong halaga ng coal 
sa prubinsya. Sa pangunguna ni Obispo Manolo A. de los Santos ng 
Dyosesis ng Virac, binatikos ng mga Catandunganon ang paggaga- 
wad ng gubyerno ng 7,000 ektaryang konsesyon sa kumpanyang 
Monte Oro Resources Energy Inc. (MOREI) at ang planong dagdagan 
pa iyon ng 8,000 ektarya. 

Nababahala ang mga taga-Catanduanes sa pinsalang idudulot ng 
pagmimina sa kagubatan laluna sa mga bayan ng San Andres, Cara- 
moran, Panganiban at Viga na siyang sasaklawin ng proyekto. Anim- 
napung libong ektarya na lamang ang natitirang gubat sa isla. 

Nakiisa naman ang rebolusyonaryong kilusan sa pagtutol ng mga 
Catandunganon sa naturang proyekto. Ani Ka Greg Bañares, tagapag- 
salita ng NDF-Bicol, naniniwala ang marami na si Razon ay pume- 
prente lamang para sa mga Arroyo na siyang tunay na may-ari ng 
MOREI. Aniya, ang pangkating Arroyo lamang ang makikinabang sa 
bilyun-bilyong kikitain sa pagmimina sa prubinsya. ABI 


mga tropa ng AFP at BHB kung sa- 
an isang sundalo ang napatay at 
maraming iba pa ang nasugatan. 

Hunyo 25. Isang sundalo ang 
napatay at may di tiyak na bilang 
ang nasugatan sa operasyong ha- 
rasment ng BHB sa Barangay Bu- 
nga, Baybay. 

Hunyo 20. Dalawang sundalo 
ang napatay sa taktikal na opensi- 
ba ng BHB sa Barangay Bunga. 

Hunyo 13. Napatay sa isang 
operasyong harasment ang isang 
sundalo sa Barangay Cagbana, Bu- 
rauen. 

Hunyo 8. Isang sundalo ang 
napatay sa operasyong harasment 


<W ng BHB sa Barangay Bunga. 


Bukod sa mga pinsalang na- 
tamo ng AFP mula sa mga ak- 
syong militar ng BHB, dala- 
J wang sundalo pa ang napatay 
>A / at lima ang nasugatan nang 
1 magkaroon ng misencounter 
:” ang mga pasistang tropa. Bu- 
nga ng mga banat ng BHB, 
isang kolum ng kaaway ang na- 
hiwalay mula sa iba pang yunit 
at napahalo sa ibang grupo ng 
mga sundalo. Nagkalituhan 
ang hanay ng kaaway at sila ay 
nagkabarilan. 

Ayon sa Efren Martires Com- 
mand ng BHB sa Eastern Visayas, 
sa kabila ng malakas na pwersang 
militar ng AFP, demoralisado ang 
mga tropa ng 8th ID dahil sa mga 
aksyong militar ng BHB. Nabulabog 
ang kanilang mga operasyon at na- 
pipilitang manatili na lamang sa 
baryo ang mga sundalo. Samantala, 
mataas naman ang moral ng BHB, 
masang magsasaka at mga alyado 
dahil sa natamong mga rebolusyo- 
naryong tagumpay. 

Pinatutunayan ng mga tagum- 
pay ng Mt. Amandewin Command 
sa Leyte na kaya ng pakikidigmang 
gerilya na suportado ng masa na 
pangibabawan ang todo-gera ng 
OBL2 ng rehimeng US-Arroyo. W 

Usapang pangkapayapaan, 
nanganganib na di matuloy 


indi sinsero ang Gubyerno ng Republika ng Pilipinas (GRP) sa pag- 
H sinauna ng usapang pangkapayapaan. Ayon kay Luis Jalandoni, 

tagapangulo ng peace panel ng National Democratic Front of the 
Philippines (NDFP), maraming palatandaan na hindi tapat ang GRP na 
muling ipatupad ng usapang pangkapayapaan. Nilalabag ng gubyerno 
ang kasunduang napagkaisahan ng magkabilang panig sa di pormal na 
usapan sa The Hague noong Hunyo 15 na palayain kaagad ang mga de- 


tenidong pulitikal na lalahok sa usapang pangkapayapaan. 


Sa ngayon, dalawang konsul- 
tant pa lamang ng NDFP ang pina- 
lalaya na ng GRP, sina Randall Echa- 
nis at Elizabeth Principe. Si Principe 
ay napalaya hindi dahil sa naturang 
kasunduan kundi dahil sa kanyang 
ligal na mga tagumpay laban sa ga- 


wa-gawang mga kasong isinampa 
sa kanya sa iba't ibang korte, dag- 
dag pa ni Jalandoni. Sinabi rin ni 
Jalandoni na malisyoso ang pagpa- 
palaya kay Echanis dahil limitado 
lamang ito sa anim na buwan o ha- 
bang nagpapatuloy pa ang pag- 


uusap pangkapayapaan. 

Di lamang inaantala ng GRP 
ang pagpapalaya ng mga nakaku- 
long na konsultant. Sa aktwal ay 
hindi pa rin nito tinatantanan ang 
pagmamanman at pagdakip sa mga 
konsultant ng NDFP. Iligal nitong 
inaresto noong Agosto 1 sa Caga- 
yan de Oro City ang konsultant ng 
NDFP na si Alfredo Mapano. 

Habang walang ipinapakitang 
sinseridad ang GRP sa pagpapa- 
tupad ng JASIG, nangangahulu- 
gang hindi tapat ang GRP na ipatu- 
pad ang pulong at negosasyon. Igi- 
nigiit ng NDFP na palayain ang 22 
negosyador at detenidong pulitikal 
bilang paghahanda sa pormal na 
usapang pangkapayaan sa Oslo na 
gagawin sana sa Agosto 28 hang- 
gang Setyembre 5. ABI 


Pakanang lokal na usapang 
pangkapayapaan sa Negros, binatikos 


pagsalita ng NDFP-Negros sa itinutulak na lokalisadong usa- 


44 Lee tugtugin.” Ito ang bansag ni Ka Frank Fernandez, taga- 


pang pangkapayapaan ni Gov. Isidro Zayco ng Negros Occiden- 
tal. Sa isang pahayag nitong Agosto 17, sinabi rin ni Fernandez na ang 
pakana ni Zayco ay pagsabotahe sa muling pagbubukas ng usapang pang- 
kapayapaan sa pagitan ng NDFP at GRP na nakatakdang idaos sa Norway. 


Ang pagpapatupad ni Governor 
Zayco ng "lokalisadong usapang 
pangkapayapaan” at pagbibigay ng 
“amnestiya para sa mga rebelde” ay 
nagpapakita na hindi siya interesa- 
dong magpairal ng tunay at maka- 
tarungang kapayapaan nang sa ga- 
yo'y malutas ang mga ugat ng gera 
sibil sa Pilipinas, anang tagapagsa- 
lita ng NDF-Negros. 

Pagsurender ng mga rebolusyo- 
naryong pwersa sa Negros ang si- 
yang layunin ng gubernador para 
matiwasay nilang maipagpatuloy 
ng pangkatin niya ang kanilang do- 
minasyon sa ekonomya at pulitika 
ng buong isla. Bukod kay Zayco, 
kabilang sa naghaharing pangkatin 
sa Negros ang mga pamilyang Arro- 

yo, Cojuangco, Marafion at Teves. 

Ayon kay Fernandez, kinaka- 
sangkapan ni Zayco ang kanyang 
poder bilang gobernador para itu- 
lak ang programang saywar ng Of- 
fice of the Presidential Assistant on 
the Peace Process (OPAPP) na ang 
sangkap ay "lokalisadong usapang 
pangkapayapaan” at “amnestiya.” 

Kinutya rin ng rebolusyona- 
ryong lider ang pagbibigay umano 
ng Philippine Army at ng OPAPP 
kamakailan ng premyong tig- 
P20,000 sa mahigit 300 pekeng 
“rebel surrenderee.” 

Ani Fernandez, isa lamang 
itong operasyon para makapagka- 
mal ng kurakot mula sa pondo ng 
gubyerno. [AB] 


Tigil-putukan, 
idineklara 
sa Iloilo 


| Kaba a ang 15-araw na 
pagtigil ng mga opensibang 
militar ng Bagong Hukbong Ba- 
yan (BHB) sa bayan ng Tubu- 
ngan, Iloilo para maayos na 
maisagawa ang rescue and relief 
operations sa mga biktima ng 
pagguho ng lupa, ayon sa pa- 
hayag ni Ka Ariston Remus, ta- 
gapagsalita ng Napoleon Tu- 
magtang Command ng BHB 
(NTC-BHB) sa katimugang baha- 

gi ng Iloilo at Antique sa Panay. 

Iniutos ng NTC-BHB sa lahat 
ng mga yunit na kumikilos sa na- 
sabing lugar ang pansamantalang 
pagtigil ng inisyatiba sa paglu- 
lunsad ng mga aksyong militar 
mula Agosto 10 hanggang ika-25 
ng buwan. Ang gayong kautusan 
ay pagpapahayag ng pakikiramay 
sa sinapit na kalungkutan at sak- 
ripisyo ng mamamayang Tubu- 
nganon na biktima ng kalamidad. 
Sa kabilang banda, pinaalalaha- 
nan pa rin ang mga yunit ng BHB 
na maging alerto sa pagdepensa 
at pagpreserba ng sarili sakaling 
patraydor na atakehin sila ng 
AFP. 

Nagsimulang lumikas ang 
mga residente noong Agosto 9 
mula sa mga barangay ng Igtub- 
le, Igpahu at Molina ng nasabing 
bayan. Umaabot sila sa mahigit 
2,000. Gumuho ang lupa sa bu- 
lubunduking bahagi ng Tubu- 
ngan noong Agosto 6 bunsod ng 
halos isang linggong tuluy-tuloy 
na pag-ulan. Maraming nasirang 
pananim, taniman at hayupan 
dahil natabunan ng putik at ma- 
lalaking bato mula sa bundok. 
Iniulat na may nasirang 40 ba- 
hay. 

Ayon kay Ka Ariston Remus, 
nanlulumo ang mga biktima da- 
hil sa huli na ang hakbang ng 
nagkukumahog na mga upisyal 
at ahensya ng gubyerno kabilang 
na ang 301st Brigade at 3rd ID 
ng Philippine Army para lutasin 
ang kanilang matagal nang prob- 
lema. Palagi silang nasa mapa- 
nganib na kalagayan mula pa no- 
ong Hulyo 2008 matapos man- 
alasa ang bagyong Frank. Sa ka- 
tunayan, matagal na nilang hini- 
hiling sa lokal na pamahalaan ng 
Tubungan na ilikas sila sa ligtas 
na lugar para maiwasan ang na- 
kaambang sakuna. 

Nangako ang NTC-BHB na tu- 
mulong sa mga biktima sa abot 
ng kanilang makakaya. ABI 

Pagpupugay sa mga martir 
ng Northeastern Mindanao 


Ang sumusunod ay halaw sa pahayag ni Ka Maria Malaya, tagapagsa- 
lita ng National Democratic Front-Northeastern Mindanao Region (NEMR) 
nang gunitain sa rehiyon noong Agosto 9 ang Araw ng mga Martir sa 
NEMR. Ang araw na ito ay ika-15 anibersaryo rin ng pagkamatay ni Fr. 
Frank “Ka Migo” Navarro, isang paring Katoliko na naging bantog na rebo- 


lusyonaryong lider sa rehiyon. 


pakikipag-isang prente sa NEMR ay dinilig ng dugo ng mga martir 


À ng mga tagumpay sa armadong pakikibaka, rebolusyong agraryo at 


ng rebolusyon. Sa halip na humina ang armadong rebolusyon sa 
kanilang pagkawala, lalo pa itong yumayabong dahil nahahalawan ng 
mga aral ang buhay at pakikibaka ng mga martir tungo sa ibayong pag- 
sulong ng rebolusyonaryong pakikibaka. 


Nagiging modelo rin sa mga Pu- 
lang mandirigma ang kanilang ma- 
tapat na paglilingkod sa mamama- 
yan kahit nangahulugan ito ng ka- 
nilang kamatayan. Nagsisilbing 
inspirasyon sa kabataan, mga ba- 
gong Pulang mandirigma at buong 
rebolusyonaryong pwersa ang kani- 
lang walang hanggang paglilingkod 
at pakikiisa sa pakikibaka ng ma- 
mamayang inaapi at pinagsasa- 
mantalahan. 

Napatunayan sa karanasan na 
sa bawat nalalagas na buhay ng 
isang kasama, ng isang Pulang 
mandirigma, ay mas marami pa ang 
naninindigan at nagdadala ng san- 
data sa armadong pakikibaka. 

Ngayong araw ang araw ng pag- 
gunita sa alaala ng lahat ng Pulang 
mandirigma sa NEMR na nagbuwis 
ng kanilang buhay para sa rebolu- 
syon. Pagpupugay din ito sa lahat 
ng rebolusyonaryong nabubuhay sa 
paglilingkod sa mamamayan at sa 
rebolusyon. 

Ngayong araw din natin ginu- 
gunita ang ika-15 anibersaryo ng 
pagkamatay ni Fr. Frank “Ka Migo” 
Navarro, isang dakilang rebolusyo- 
naryong martir. Gunitain natin ito 
sa gitna ng matinding panunupil sa 
ating mga kapatid na Lumad sa lu- 
gar kung saan namulat at sumampa 
si Ka Migo sa Bagong Hukbong Ba- 


yan. Ang nasaksihan niyang matin- 
ding pang-aapi, pagsasamantala at 
pagyurak sa karapatang-tao ng 
mga Lumad sa Lianga, San Agustin, 
Marihatag at Tago, Surigao del Sur 
ang humamon sa kanya na lumahok 
sa rebolusyonaryong armadong pa- 
kikibaka. Namatay si Ka Migo na 
isang tunay na mandirigma ng ma- 
mamayan sa pusod ng Andap Valley 
na lupang ninuno ng mamamayang 
Lumad sa NEMR. 

Ngayong araw, parangalan na- 
tin ang mga martir sa rebolusyon 
kasabay ng pag-aalay ng buong bu- 
hay sa armadong pakikibaka hang- 
gang sa makamit ang tagumpay. [E 

Ka Jessie, 


martir na kadre sa baryo 


kinailangang ilibing kaagad kinabukasan dahil walang nag-eembal- 


Ne Hunyo 14, isang residente ng Baryo Bag-as ang pumanaw at 


samo sa lugar. Iminartsa ng kanyang mga kababaryo ang kanyang 
kabaong tungo sa kapirasong niyugan na pag-aari niya at ng kanyang pa- 
milya. Naroon ang buo niyang pamilya—ang kanyang mga kapatid, ang 


kanyang asawa at mga anak. 


Mula sa malayo, tila isang sim- 
pleng paglilibing lamang ang gina- 
ganap. Ngunit kung lalapitan, hin- 
di ito ordinaryo, kundi isang espe- 
syal na pagpupugay sa isang 
kababaryo na buong buhay na nag- 
lingkod sa kanila at sa rebolusyon. 

Napuno ng mga hikbi at iyak 
ang paligid habang pinararangalan 
ng buong baryo si Ka Jessie, myem- 
bro ng lokal na sangay ng Partido 
Komunista ng Pilipinas (PKP). Ha- 
yagang nakasuklob sa kanyang ka- 
baong and pulang bandila ng PKP. 
Naroon ang buong lokal na sangay 
ng partido at mga kasapi ng lokal 
na tsapter ng Pambansang Katipu- 
nan ng mga Magbubukid (PKM). 
Mahigit 100 ang dumalo sa para- 
ngal. 

Nagsimula ang parangal sa pag- 
awit ng Internasyunale. Sa baryo, 
at gayundin sa magkakatabing ba- 
rangay, laging sinisimulan ng pag- 
awit ng Internasyunale ang halos 
lahat ng kolektibong aktibidad ng 
mga residente. Kabisado nila ang 
awiting ito katulad ng pagkakabisa 
nila sa awiting Lupang Hinirang. 
Sinundan ito ng iba pang mga awi- 
tin, tula na may aksyon at mga 
awit-galaw na inihandog sa nama- 
tay na kasama. Ang mga awitin ay 
mga awiting pamparangal na nag- 
lalaman ng pagpapahalaga sa bu- 
hay ng namatay na kasama at ang 
iniwang diwa ng pagpapatuloy ng 
rebolusyon. 

Nagbigay ng mensahe ang kan- 
yang mga kapatid, ang kanyang 
mga kasama sa lokal na sangay at 
maging ang mga myembro ng lokal 
na sangay ng PKP sa ibang lokali- 
dad. Hindi nagawa ng kanyang asa- 
wa at mga anak na magsalita dahil 
sa tindi ng kanilang pagdadalam- 
hati. Ngunit lahat sila'y nagkaisang 
ipagpatuloy ang diwa ng rebolu- 
syon na iniwan ni Ka Jessie. 

Matapos ang pangkulturang 
pagtatanghal, tinanggal ang naka- 
tahing maso at karet sa pulang 
bandila bago ibalot sa bangkay ni 
Ka Jessie ang pulang tela. Ang mga 
simbolo ay papel na ginupit la- 
mang sa isang karton habang ang 
pulang tela ay kurtina ng isa nilang 
kababaryo. Inilagay ang mga sim- 

bolo sa ilalim ng kanyang kabaong. 
Naging bahagi na ng mga pagpapa- 
rangal ang hakbang na ito dahil sa 
karanasan ng baryo na hinuhukay 
ng mga sundalo ng AFP ang mga 
nakahiwalay na libingang nadadaa- 
nan nila sa kanilang mga opera- 
syon sa paghihinalang mga libi- 
ngan ito ng mga nasawing Pulang 
mandirigma. 

Sinamantala na rin ng mga Par- 
tidista at rebolusyonaryo ang 
pagkakataon para parangalan ang 
iba pang mga rebolusyonaryong 
martir ng nagsilbi sa kanilang 
baryo. 

Ang libing ay koordinadong ak- 
tibidad ng lokal na sangay. Ang 
mga kakolektibo ni Ka Jessie ang 
nagplano ng parangal at sikreto na 
nilang ipinaabot ito sa mga kaba- 
baryo, kalapit-baryo at iba pang 
kasama sa lugar. Tiniyak muna ni- 
lang walang nagaganap na opera- 
syon sa araw na iyon para ma- 
pangalagaan ang seguridad ng la- 
hat ng mga dadalo. 


Lokal na kadre 

Namatay si Ka Jessie dulot ng 
colitis, isang malubhang sakit sa 
bituka. Sinikap siyang gamutin ng 


tim medikal ng BHB ngunit dahil sa 
nagtataasang presyo ng gamot ay 
hindi niya nasustine ang pag-inom 
ng inireseta sa kanya. Dahil din sa 
kahirapan, napilitan siyang mag- 
trabaho sa bukid kahit may sakit na 
siya. 

Si Ka Jessie ay isang maralitang 
magsasaka. Sumapi siya sa organi- 
sasyong masa noong 1977 at 
buong panahong kumilos noong 
1979. Noong 1980, nakapag-asawa 
siya sa baryo at nagpasyang doon 
sa baryong iyon niya ibubuhos ang 
kanyang rebolusyonaryong serbisyo 
at panahon. Naging kasapi silang 
mag-asawa ng mga rebolusyona- 
ryong organisasyon sa lokalidad. 
Ang kanyang asawa ay myembro ng 
Makabayang Kilusan ng Bagong 
Kababaihan o MAKIBAKA habang 
silang dalawa ay myembro ng PKM. 
Ang limang naging anak nila ay 
mga kasapi rin ng Kabataang Maka- 
bayan at PKM. Isa sa kanilang mga 
anak ay naging kasapi ng Bandi- 
lang Pula, isang grupong pangkul- 
tura sa baryo. 

Aktibo at walang pagdadala- 
wang-isip na kumilos para sa rebo- 
lusyon si Ka Jessie. Naging kalaka- 
san niya ang paggampan ng mga 
gawaing pangmilisya. Maaasahan 
siya kahit anong oras man kaila- 
nganin, laluna sa usaping pansegu- 
ridad. Kabilang sa kanyang mga gi- 
nampanang tungkulin ang pag- 
iiskawt para sa BHB, paggiya sa 
mga kasama at pagmamantine ng 
komunikasyong pang-emergency. 
Nakasama na rin siya sa taktikal na 
opensiba. 

Lagi niyang nailulugar ang mga 
gawain at hindi nagpapalimita sa 
mga partikular na problemang per- 
sonal. Masipag at pinapahalagahan 


niya ang paghahakot ng suplay pa- 
ra sa BHB. May isang panahon na 
naging espesyal na tagapag-ugnay 
siya sa pagitan ng dalawang pru- 
binsya. 

Bilang kasapi ng PKM, aktibo 
siya sa pagpapalago ng produksyon 
sa baryo, laluna sa produksyong 
komunal na ibinabahagi sa mga ka- 
sama sa BHB. Hindi siya madaling 
panghinaan ng loob kahit sa pana- 
hong may ilan sa kanyang mga ka- 
kolektibo na gusto nang tumigil. 
Maaasahan siya sa lahat ng pana- 
hon. 

Kahit nang magkasakit na siya, 
ang kanyang numero unong pi- 
nanghinayangan ay ang kawalan na 
niya ng pisikal na kakayahang ma- 
katulong at maging bahagi ng pag- 
tupad sa mga tungkulin ng sangay. 
Minsa'y nakita niyang dumaan ang 
ilang residente na naghahakot ng 
mga pangangailangan ng mga Pu- 
lang mandirigma. Malungkot ni- 
yang sinabi na “kung wala sana 
akong sakit, makakasama pa sana 
ako”. 

Isang mahusay na lider at kako- 
lektibo si Ka Jessie. Mainit ang 
kanyang pakikitungo sa kanyang 
mga kasamahan sa sangay at sa bu- 
ong komunidad sa pangkalahatan. 
May mga panahong nadadala siya 
sa bugso ng damdamin tuwing 
nakikitunggali, laluna kung nasa 
tamang panig siya, pero madali si- 
yang kumilala sa kanyang mga ka- 
hinaan at lagi siyang bukas na 
magpuna sa kanyang sarili. Hindi 
siya nagkikimkim ng sama ng loob 
o galit. 

Isang mahusay na ama at asa- 
wa si Ka Jessie. Masipag siya sa 
paghahanapbuhay para matugunan 
ang mga pangangailangan ng kan- 


yang pamilya. Hindi siya mapala- 
gay kapag wala nang maiulam ang 
kanyang mga anak, laluna na yaong 
maliliit pa. Pero maige niya itong 
naibabalanse sa kanyang mga ga- 
wain at tungkulin sa lokal na sa- 
ngay at sa rebolusyonaryong kilu- 
san. 

Kinukumbinsi siya ng kanyang 
mga kamag-anak na ibenta na ang 
kanilang kapirasong lupa o kalabaw 
para makapagpagamot. Pero hindi 
siya pumayag dahil iniisip niya ang 
pangmatagalang pagkukunan ng 
kabuhayan ng kanyang mga anak. 


Martir ng rebolusyon 

Marapat lamang na bigyan ng 
parangal si Ka Jessie at lahat ng 
katulad niyang mga kadre ng par- 
tido sa mga lokalidad. Inialay nila 
ang kanilang buhay at maging ang 
kanilang mga pamilya sa pagsusu- 
long ng rebolusyon. Susi siya at 
ang mga katulad niyang lokal na 
kadre sa pagsusulong ng rebolu- 
syon tungo sa susunod pang antas. 
Itinuturo ng kanyang buhay, at ng 
karanasan ng kanyang lokal na sa- 
ngay, na maraming suliranin sa ba- 
ryo ang maaari at dapat na lutasin 
ng mga residente sa baryo. Sa ga- 
yon, higit pa silang makatutulong 
sa pag-aaruga sa mga Pulang man- 
dirigma. 

Marapat na matuto ang lahat sa 
bukas-loob at walang pagdadala- 
wang-isip na paglilingkod ni Ka 
Jessie sa kanyang mga kababaryo 
at sa buong rebolusyonaryong kilu- 
san. Pumanaw man siya at ang mga 
katulad niya, ito ang kanilang pa- 
mana sa kani,ang pamilya, mga 
kababaryo, mga kasama sa mga or- 
ganisasyong masa at sa buong re- 
bolusyonaryong kilusan. ABI 


Ang salaysay na ito ay bunga ng talastasan sa pagitan ng istap ng Ang Bayan at ng mga myembro ng 
lokal na sangay ng Partiko Komunista ng Pilipinas (PKP) sa Baryo Bag-as. Nagsumite ng isang ulat pa- 
rangal ang lokal na sangay na higit pa nilang napagyaman sa pamamagitan ng pakikipagsulatan sa is- 
tap. Nagpapasalamat ang istap ng AB sa buong sangay ng PKP sa Baryo B-ag-as. Ang artikulong ito 
ay pagpupugay na rin sa lahat ng mga myembro ng mga lokal na sangay ng Partido sa buong bansa. 

Fang PANANALANTA NG PASISTANG ESTADO 


Mga bakwit sa Tandag, 
di pa rin makauwi 


atuloy ang paghihirap ng mga Lumad na Manobo at Mandaya na 
Prassi: sa kanilang mga tahanan bunga ng matinding militarisas- 

yon ngayon sa Andap Valley, Surigao del Sur. Nagsisiksikan ngayon 
sila sa bakuran ng bahay ni Bishop Nereo Odchimar sa Tandag, Surigao 
del Sur. Iniulat na nagkakasakit at ginugutom na ang ilang daan sa 1,700 
bakwit na nagmula pa sa mga mabundok na barangay ng Lianga, Tago at 
San Agustin ng naturang lalawigan dahil sa kakulangan na ng suplay ng 
gamot at pagkain. Bawat araw ay nadagdagan ang bilang ng mga 


maysakit, at karamihan ng mga nabibiktima ay mga bata. 


Hindi pa rin makauwi ang mga 
bakwit dahil sa pagbibingi-bingian 
ng 401st Bde sa iginigiit ng mga 
Lumad na lisanin na ng mga sunda- 
lo ang kanilang mga komunidad na 
kanilang inokupahan mula nang si- 
mulan nila ang matitinding opera- 
syong militar noong Hunyo. Sinala- 
kay noong Hunyo ng 60 hanggang 
90 sundalo ng 58th IB ang mga ko- 
munidad. Sapilitang pinapasapi ng 
militar ang mga Lumad sa Task 
Force Gantangan-Bagani Force at 
pinagdadala ng mga armas. Pinag- 
babantaan ng militar ang siñu- 
mang tumututol dito. 

Nagpapatupad din ang 
militar ng blokeyo sa pagka- 
in kung saan pinagbabawal- 
an ang mga residente na, 
magdala ng mahigit limang 
kilong bigas sa loob ng kani- 
lang komunidad. 

Dumalaw kamakailan sa 


mga bakwit si Rep. Luzviminda Ila- 
gan ng Gabriela Women's Party. Ipi- 
naliwanag sa kanya ng mga bakwit 
na pwersado silang lumikas dahil 
sa mga karahasang militar kabilang 
ang pag-iistraping at paghuhulog 
ng mga bomba sa mabubundok na 
barangay ng Andap Valley. Nangako 
si Ilagan na maglulunsad ng 


imbestigasyon sa Kongreso laban 
sa mga upisyal-militar na ayaw tu- 
mugon sa mariing panawagan ng 
mga bakwit na itigil na ang mili- 
tarisasyon sa Andap Valley. ABI 


Mga sibilyan, nasugatan sa pagsabog ng mortar 


asugatan ang siyam na sibilyan nang pasabugan ng AFP ng mortar 

malapit sa Makasendig Elementary School sa bayan ng Pikit, North 
Cotabato noong Agosto 6. Walo sa mga biktima ay mga bata. Galing sa 
58th IB ang naturang mortar at ang target nila umano ay mga mandirig- 
ma ng Moro Islamic Liberation Front (MILF). 

Kinilala ng Bantay Ceasefire ang mga biktima na sina Sittie Ansa 
Sumiling, 35, at walong mga bata. Ang mga nasugatan ay dinala sa Ba- 
hay Kalinga Health Center sa Sta. Catalina Parish at sa Cotabato Region- 


al Hospital. 


ANG BAYAN Agosto 21, 2009 


ABI 


Aktibista 

sa Cebu, 
ginawaran ng 
writ of amparo 


inawaran ng Supreme Court 

(SC) ng writ of amparo si Paz 
Silva, isang kagawad ng Karapa- 
tan-Central Visayas na nakabase 
sa Cebu. Hinihiling niyang tigi- 
lan na ang panggigipit sa kanya 
ng militar at pulis. 

Kasabay ding inutusan ng 
mataas na hukuman ang Court 
of Appeals (CA) na dinggin ang 
inihaing petisyon ni Silva ni- 
tong Agosto 18. Kinakailangang 
magpalabas ang CA ng resolu- 
syon sa kaso sa loob ng sam- 
pung araw makaraang matang- 
gap ang kautusan ng Korte 
Suprema. 

Sa kanyang petisyon, sinabi 
ni Silva na sistematiko at mali- 
syosong pinararatangan siya ng 
mga upisyal ng 302nd Infantry 
Brigade, ng 79th IB ng Philip- 
pine Army at ng Philippine Nati- 
onal Police sa Negros Oriental 
na may kinalaman umano siya sa 
mga kasong pagpatay at iba 
pang krimen sa prubinsya. 

Ayon sa aktibista, tinatakot 
siya ng mga ahente ng militar na 
palaging nakabuntot sa kanya. 
Pinadadalhan din siya ng mga 
malisyosong mensahe at 
sinasampahan ng mga gawa-ga- 
wang kaso, kabilang ang pagpa- 
tay daw sa isang sundalo. 

Ibinasura na ng Dumaguete 
City Prosecutors Office noong 
Hunyo 15 ang mga kaso laban sa 
kanya dahil sa kawalan ng 
ebidensya. Sa kabila nito ay nag- 
papatuloy pa rin ang mga pang- 
gigipit kay Silva. ABI 

Fral PANANALANTA NG PASISTANG ESTADO 


Berdugong batalyon, naghahasik 
ng terorismo sa Rizal 


No ng terorismo laban sa mamamayan ng Rizal ang 16th IB— 
ang binansagang berdugong batalyon ng 2nd Infantry Division (2nd 
ID). Kabilang sa mga paglabag nito sa karapatang-tao ang paghahasik ng 
lagim sa mga kabataan at estudyante at iligal na pag-aresto at pagkulong 


sa mga inosenteng sibilyan. 


Nitong nakaraang anim na bu- 
wan, patuloy ang mga paglabag ng 
berdugong batalyong ito sa buong 
lalawigan ng Rizal, ayon kay Arman 
Guerrero, tagapagsalita ng Natio- 
nal Democratic Front of the Philip- 
pines sa prubinsya (NDFP-Rizal). 

Sa isang pahayag nitong Agos- 
to 7, sinabi ni Guerrero na nagmis- 
tula nang mga garison ng militar 
ang mga bulubunduking barangay 
ng prubinsya kung saan ang AFP 
ang gumagampan ng mga gawaing 
ehekutibo at lehislatibo at nagsi- 
silbing mga hukom. Di pa nasisiya- 
han dito, bumababa ang mga tropa 
ng militar laluna ang mga RSOT sa 
mga maralitang komunidad ng An- 
tipolo City, Rodriquez at San Ma- 
teo. 

Sa ngayon, ayon kay Guerrero, 
naglulunsad ng mga operasyong 
militar ang mga RSOT kahit sa loob 
ng mga paaralang elementarya at 
hayskul. Katulad ng ginagawa nila 


sa mga bulubunduking barangay, 
ginagawa nilang mga “command 
post” at detatsment ang mga day 
care center, barangay hall at mga 
pasilidad ng paaralang elementarya 
at hayskul. Ginagambala nito ang 
normal na takbo ng buhay ng mga 
mag-aaral, dagdag ng tagapagsali- 
ta ng NDFP-Rizal. 

Sa kabiguan ng kanilang kon- 
tra-rebolusyonaryong OBL1 at 
OBL2, desperadong hinuhuli nga- 
yon ng AFP ang mga kasapi ng Ba- 
gong Hukbong Bayan (BHB) na lu- 
miliban sa gawain dahil sa mga 
kadahilanang medikal at nagpapa- 
gamot sa mga ospital. Matingkad 
na halimbawa ang iligal na pag- 
aresto at pagkulong kina Rose Ann 
Gumanoy at Marilyn Anayat, na pa- 
wang mga hors d’ combat at nagpa- 
pagamot nang sila ay hulihin ng 
mga operatiba ng AFP. 

Hinuhuli rin ang mga inosen- 
teng sibilyan at mga dating kasapi 


Paglabag sa karapatang-tao 


sa Leyte at Samar 


Dp sa sunud-sunod na kabiguan ng militar na puksain ang rebolu- 
syonaryong kilusan sa Eastern Visayas, ipinatutupad dito ng 8th In- 
fantry Division ng Philippine Army (8ID-PA) ang mababagsik na opera- 
syong militar na bumibiktima sa maraming sibilyan. 


Sa Leyte. Sa 16 na baryong 
saklaw ng mga bayan ng Burauen, 
Lapaz, MacArthur at Baybay ay 
pinagbabawalan ng militar ang 
mga residente na pumunta sa kani- 

lang bukirin. Ang iilang pinapaya- 
gan ay dapat hindi lumayo nang 
mahigit 30 metro mula sa kanilang 
tahanan. 

Nililimitahan ng militar ang 


ng BHB, na matagal nang nanahi- 
mik sa kanilang buhay-sibilyan. 
Ang mag-asawang Ramil Cardinal 
at Recy Joy Menorca, kasama ang 
isang taong gulang nilang anak, ay 
iligal na inaresto, idinetine at gini- 
gipit na magbigay ng mga pahayag 
kontra sa rebolusyonaryong kilu- 
san. Kagaya nito ang ginagawa ni- 
la kina Juli Saytomo, Rodel “Bog- 
ting” Perez, Gumanoy at Anayat. 
Sa sobrang desperasyon ng 2nd 
ID na wasakin ang rebolusyona- 
ryong kilusan, partikular sa Rizal, 
hindi kataka-taka kung sa darating 
na mga araw ay ipipresenta sa pub- 
liko ng mga eksperto sa saywar ng 
militar ang mga dating kasapi ng 
BHB at mga inosenteng sibilyan bi- 
lang mga “rebel surrenderee”, ani 
Guerrero. Gayunpaman, tiyak na 
mabibigo ang pakanang ito. 
Kaugnay ng deklarasyon ng re- 
himeng Arroyo na handa itong 
magbalik sa usapang pangkapaya- 
paan, iginigiit ng NDFP-Rizal na 
tupdin ng rehimen ang sumusunod 
bilang patunay ng sinseridad nito: 
palayain at ipaubaya sa kanyang 
mga kamag-anak si Marilyn Anayat; 
palayain din ang mag-asawang Ra- 
mil Cardinal at Recy Joy Menorca at 
kanilang isang taong gulang na 
anak; at itigil ang mga paglabag sa 
karapatang-tao sa Rizal. [AB] 


pagbili ng bigas mula dalawa hang- 
gang tatlong gantang lamang sa 
bawat pamilya kada araw. Sinisira 
ang mga bahay na nadadaanan ng 
mga sundalong nag-ooperasyon at 
binubunot ang mga tanim ng mga 
magsasaka. Inaaresto at binubug- 
bog ang ilang sibilyan, idinedetine 
at isinasailalim sa interogasyon sa 
kampo ng militar at pilit na pina- 
pagiya sa mga operasyon. Walang 
patumanggang binobomba at iniis- 
traping ang kabundukan ng mga 
naturang bayan gamit ang mga 105 


ANG BAYAN Agosto 21, 2009 


mm na kanyon at dalawang heli- 
kopter. 

Pwersahang pinapalikas ng mi- 
litar ang mga residente ng Baran- 
gay Cagbana at Barangay Lanawan 
patungong bayan ng Burauen. Ki- 
natulong ng 8th ID-PA si Fe Reno- 
meron, alkalde ng Burauen, sa 
pagpapakalat ng kasinungalingan 
na mga nagsisukong myembro 
umano ng BHB ang mga residen- 
teng nagbakwit mula sa dalawang 
baryo. 

Sa Samar. Noong Hunyo 4, bi- 
nugbog ng nag-ooperasyong tropa 
ng 34th IB sina Juanito Dacles, 39, 
kagawad ng Barangay San Andres, 
Motiong; at si Prudencio Gabiana, 
48. Alas-7:15 ng umaga nang big- 
lang damputin si Dacles ng mga 
militar habang nagtatrabaho sa 
kanyang bukirin. Dinala siya sa 
kanyang kubo at doo'y binugbog. 
Hinampas ang kanyang binti ng ka- 
hoy hanggang ito ay mabali. Hindi 
pa nasiyahan, ninakaw pa ang itak 
at pitaka ni Dacles. 

Nadaanan din noon ng militar 
si Gabiana sa kanyang bukirin. Ti- 
nadyakan siya sa tiyan hanggang 
sa maihi siya sa tindi ng sakit. Bi- 
nantaan si Gabiana na papatayin 
siya kapag hindi niya ibinunyag 
ang mga pangalan ng mga dumada- 
ang kasapi ng BHB. Habang iniim- 
bestigahan siya, nakatutok sa ka- 
nya ang dalawang ripleng M16. 

Samantala, inaresto ng militar 
nang walang mandamyento ang 
tatlong kapitan ng barangay sa Sa- 
mar noong Pebrero 10. Nakilala ang 
mga biktima na sina Marito Igdali- 
no ng Barangay Pusongan, Moti- 
ong: Jemie Caburubyas ng Bara- 
ngay Angyap, Motiong, at Renato 
Fabilar ng Barangay Tutubigan, Pa- 
ranas. 

Bago pakawalan ay isinailalim 
ang tatlong upisyal ng baryo sa pi- 
tong oras na interogasyon ni Brig. 
Gen. Francis Lanuza, hepe ng 801st 
Bde. Pinagbibintangan silang mga 
tagsuporta ng BHB. [AB] 

SA IBAYONG DAGAT KP 
Panggigipit at diktadura 


sa Burma 


alang hangganan ang kalupitan at paninikil ng huntang mili- 
W:: ng Burma kay Aung San Suu Kyi, halal na presidente ng 


Burma nitong nakaraang 20 taon. Ang partido ni Aung San, 
ang National League for Democrary, ang nanalo sa ginanap na eleksyon 
noon pang 1990 pero hindi siya kailanman pinayagan ng mga nagha- 
haring militar na umupo bilang presidente ng Burma. Nitong nakara- 
ang 20 taon, idinetine ng huntang militar si Aung San sa kanyang ba- 


hay (house arrest) sa loob ng 14 na taon. 


Pinanatiling nakakulong si 
Aung San sa samutsaring gawa- 
gawang kaso at pagdadahilan ng 
hunta para ilayo siya sa sentro ng 
pulitika ng Burma. Ang pinakahu- 
ling sentensya ni Aung San ay 
nagtapos na sana noon pang Ma- 
yo pero dahil sa isa na namang 
hungkag na kaso, mananatili si- 
yang nakakulong sa susunod pang 
18 buwan. 

Ipinataw kay Aung San ang 
dagdag panahong pagkakabilang- 
go matapos madiskubre sa ka- 
nyang pamamahay si John Yettaw, 
isang Amerikanong nagpumilit na 
pumasok sa kanyang bahay ni- 
tong Agosto. 
Hindi kilala 
ni Aung Sun 
si Yettaw at 
wala siyang 
kinalaman sa 
pagpunta ng 
Amerikano. sa 
kanyang bahay 
pero pinaru- 
sahan pa rin , 
siya dahil 
nilabag 
daw niya. 
ang mga 
alintun- 
tuning pan- 
seguridad ng ka- 
nyang pagkakaa- 
resto dahil pinayagan 


daw niyang panandaliang magpa- 
hinga sa labas ng kanyang bahay 
si Yettaw. 

Sinentensyahan si Yettaw ng 
pitong taong pagkakabilanggo 
pero pinakawalan din at pinauwi 
sa US matapos makipagnegosa- 
syon para sa kanya ang isang se- 
nador ng US. 

Dahil sa tindi ng pagbatikos 
mula sa loob at labas ng bansa, 
ibinaba ng hunta ang sentensya 
kay Aung San mula tatlong taon 
tungong 18 buwan na lamang. Pe- 
ro tuso pa rin ang hakbang na ito 
dahil tiniyak pa rin nito na naka- 
bilanggo pa rin ang lider pag- 
sapit ng 
elek- 

KP SA IBAYONG DAGAT 


syon sa 2010. Tusong nanawagan 
ng eleksyon ang hunta sa susunod 
na taon para ipamukha sa mga bu- 
mabatikos dito na mayroong mga 
demokratikong proseso sa Burma. 


Sino si Aung San Suu Kyi? 

Katulad ni Corazon Aquino no- 
ong unang bahagi ng dekada 1980 
laban sa diktadurang Marcos, na- 
ging sentro si Aung San ng kilusan 
laban sa diktadurang militar. Mula 
pa noong 1940 ang paghahari ng 
diktadurang militar sa Burma. 

Dumaluyong ang matitinding 
protesta sa loob ng Burma laban sa 
diktadura noong 1987 matapos 
hambalusin ng matinding krisis sa 
pinansya ang bansa. Lumawak at 
lumaganap ang mga pagkilos ng li- 
bu-libong mamamayang Burmese 
para ipanawagan hindi lamang ang 
kaluwagan sa kabuhayan kundi ang 
pagwawakas sa diktadura at pagpa- 
patupad ng mga demokratikong re- 
porma. Kabilang sa mga iginiit ng 
mamamayan ang pagkakaroon ng 
malayang eleksyon. 

Bilang tugon, itinatag ng hun- 
tang militar ang State Law and Or- 
der Restoration Council (SLORC) 
noong 1988 at nagdeklara ng batas 
militar. Ilampung libong mga es- 
tudyante, monghe at iba pang sibi- 
liyan ang pinatay sa serye ng mga 
masaker at mararahas na pagbuwag 
ng mga protesta. Nagpatuloy ang 
mga protesta sa gitna ng karahasan 
ng hunta hanggang 1989 at sa ta- 
ong ito unang isinailalim sa “house 
arrest” si Aung San. 

Sa kabila ng panggigipit ng 
SLORC, nagawa pa rin ng demokra- 
tikong kilusan sa loob ng Burma na 
igiit ang pagdaraos ng pambansang 
eleksyon noong Mayo 1990. Tumak- 
bo at nanalo ang partido ni Aung 
San, sa kabila ng pagkakakulong 
niya at karamihan ng kanyang mga 
alyado. Tumanggi ang hunta na 

paupuin sa pwesto ang mga nanalo 
sa eleksyon. Hindi nito pinalaya si 
Aung San at marami pang ibang 
detenidong pulitikal mula sa bi- 
langguan. 

Panandaliang pinalabas ng 
SLORC sa kanyang tahanan noong 
1995 si Aung San pero inaresto rin 
siya muli noong 1996 habang pa- 
punta sa unang kongreso ng ka- 
nyang partido. Mahigit 200 delega- 
do ng naturang kongreso ang kasa- 
bay na inaresto. Muling nakalabas 
sa pagkakaaresto si Aung San no- 
ong 2002 pero muli siyang ipinaila- 
lim sa pamamahala ng SLORC no- 
ong 2003. 


Malalalang paglabag 
sa karapatang-tao 

Si Aung San Suu Kyi ay isa la- 
mang sa libu-libong mga deteni- 
dong pulitikal na arbitraryong ina- 
resto at ikinulong ng SLORC nang 
walang pakundangan. Ayon sa mga 
tagapagtanggol ng karapatang-tao, 
umaabot sa 2,000 ang bilang ng 
mga detenidong pulitikal sa Burma. 
Nilitis sila ng mga korteng kontro- 
lado ng hunta at karamihan sa ka- 
nila ay pinatawan ng tig-60 taong 
pagkakabilanggo. 

Dagdag dito, libu-libong ma- 
mamayan ang biktima ng mga eks- 
trahudisyal na pamamaslang. La- 
ganap ang mga masaker, laluna sa 
mga hangganan ng Burma kung sa- 
an pinakamalakas ang paglaban sa 
diktadura. 

Sinisikil ng SLORC ang pinaka- 
batayang mga karapatang sibil. Na- 
kapailalim sa direktang kontrol ni- 
to kahit ang sangay ng hudikatura. 
Noong 1990 pa naganap ang huling 
pambansang eleksyon para sa anu- 
mang pwesto sa gubyerno. Hawak 
ng mga upisyal militar, aktibo at 
hindi, ang lahat ng mga pwesto sa 
gabinete. 

Walang malayang pamamaha- 


yag at bawal ang anumang uri ng 
organisadong pagkilos. Regular na 
nagsasagawa ang hunta ng mga ar- 
bitraryong panghahalughog sa mga 
kabahayan, paniniktik at pagma- 
manman sa mga pribadong sulatan 
at usapan sa telepono. Sinumang 
mapag-iinitan ng hunta ay pinag- 
babawalang gumamit ng telepono, 
kompyuter at iba pang kagamitang 
pangkomunikasyon. 

Kahindik-hindik din ang mga 
krimen ng militar ng Burma laban 
sa mga pambansang minorya na 
matatag na lumalaban sa diktadu- 
ra. Pangunahing tinatarget ng hun- 
ta ang mga sibilyan sa pakikidigma 
nito sa mga armadong grupo ng 
mga minorya. Daan libong mama- 
mayan ang sapilitang lumikas sa 
kanilang mga lupaing ninuno para 
iwasan ang mga opensibang mili- 
tar. 

Laganap ang pamamaslang, 
tortyur at iba pang pisikal na pang- 
aabuso, pagdukot at mga arbitra- 
ryong pang-aaresto, sapilitang 
pagpapatrabaho at pagpapagiya, 
panununog ng kabahayan at buu- 
buong mga nayon at paninira ng 
mga pananim. Malaon na ring gawi 
ng militar ang pagpapataw ng iba't 
ibang blokeyo para kolektibong 
maparusahan ang mga katutubong 
lumalaban sa kanila. 

Gayunpaman, tuluy-tuloy ang 
pag-aklas ng mamamayang 
Bumese. Pinakahuli lamang ang 
pagdaluyong ng mga protesta no- 
ong Agosto at Setyembre 2007 sa 
tinaguriang “Rebolusyong Saffron”. 
Hango ang pangalan sa kulay ng 
suot ng mga monghe. Nagkulay saf- 
fron (yellow-orange) ang mga lan- 
sangan ng Burma sa loob ng ilang 
linggo sa mga protesta laban sa ka- 
hirapan at paninikil. Marahas na 
binuwag ang mga protesta at libu- 
libong monghe at kanilang mga ta- 
gasuporta ang pinaslang. ABI 

Malaking pagkatalo ng AFP sa Basilan 


HALOS katatapos lamang purihin ni US Pres. Barack Obama ang tuta 
niyang si Gloria Arroyo sa mga tagumpay daw nito sa “anti-teroristang 
kampanya” sa Mindanao nang pumutok ang balita hinggil sa malaking 
kabiguan ng pinakahuling operasyon ng mga pwersang militar at pulis ng 
gubyerno laban sa teroristang Abu Sayyaf nitong Agosto 12. 


Umabot sa 400 pinagsanib na 
tropa ng Philippine Marines, Philip- 
pine Army at Philippine National 
Police ang nag-operasyon para 
lusubin ang pinagkukutaan ng 
tinatayang 150 elemento ng Abu 
Sayyaf sa Sityo Kurrelem, Barangay 
Silangkom, Tipo-tipo, Basilan. 
Ngunit nabigo ang operasyon at 
ang mga pwersa ng gubyerno pa 
ang nagtamo ng mas maraming 
kaswalti. 

Walang katotohanan ang ibi- 
nalita ng AFP na nakuha nila ang 
target nilang kampo ng Abu 
Sayyaf. Ang totoo, paparating pa 
lamang ang mga pwersa ng gu- 
beryo ay pinagbibira na ang mga 
ito ng mga naghihintay na pwer- 
sang bandido. Hindi man lamang 
nila naisip na matapos nila daanan 
ang maraming komunidad na may 
mga kamag-anak ng mga bandito 
ay marami nang nakakita sa kanila 


at nakapagbigay ng impormasyon 
sa Abu Sayyaf. Kaagad na nalama- 
ngan ng mga bandido ang mga 
pwersa ng gubyerno. 

Malaking sampal pa ito sa rehi- 
meng US-Arroyo dahil ilang beses 
nang ipinagmayabang nito at ng 
mga punong upisyal ng AFP na 
kakaunti na lamang ang mga ele- 
mento ng Abu Sayyaf sa Mindanao 
at madali na silang magagapi. Pero 
mismong ang kutsabahan at paki- 
nabang na nakukuha kapwa ng 
matataas na upisyal ng gubyerno 
at mga pinuno ng Abu Sayyaf sa 
gawaing kidnap for ransom ang 
nagpapalakas sa bandidong grupo. 
Pangunahin na si DILG Secretary 
Reynaldo Puno sa mga kumakamal 
ng limpak-limpak na salapi bilang 
bahagi niya sa ransom na ibinaba- 
yad ng mga pamilya ng mga promi- 
nenteng personaheng lokal at 
dayuhan na dinudukot ng Abu 


Imbakan ng langis, sinugod ng kabataan 


SINUGOD ng mga kabataan at estudyante sa pangunguna ng Anakbayan 
ang oil depot o imbakan ng langis ng dambuhalang kumpanyang Caltex 
sa Pandacan, Maynila noong Agosto 11. 


Ang kilos-protesta ay ibinunsod 
ng panibagong pagtataas ng pre- 
syo ng langis. Nanawagan ang 
Anakbayan na buwagin ang kontrol 
ng mga monopolyong kartel ng la- 
ngis sa bansa. 

Nagkaroon ng kaunting tensyon 
nang kunin ng mga pulis ang mega- 
phone at ID ng mga estudyante. 
Nahuli naman ng mga estudyante 
ang isang pulis na iligal na kumu- 
kuha ng bidyo ng kanilang protes- 
ta. Sinabi naman ng Pinagkaisang 

Samahan ng mga Tsuper at Operey- 
tors Nationwide (PISTON) na dapat 
suspendihin ng mga mambabatas 
ang oil deregulation law. Nagiging 
walang kwenta, anila, ang mga 
pagdinig ng Kongreso kung linggu- 
han namang magtataas ang mga 
kumpanya ng langis. Nagbanta na- 
man sila ng panibagong tigil-pasa- 
da kung tuloy-tuloy ang pagtataas 
ng presyo ng langis 

Samantala naglunsad ng isang 
noise barrage ang mga kasapi ng 

Sayyaf. 

Higit pang malaking pinsala 
ang natamo ng mga pwersa ng 
gubyerno nang makasagupa rin ni- 
la ang mas malakas at mas 
mahusay pang lumaban na mga 
pwersa ng MILF. Nagkamaling 
lusubin ng mga elemento ng Ma- 
rine Battalion Landing Team 10 
(MBLT 10) ang base ng MILF sa 
kalapit na Barangay Baguindan 
nang ipadala sila ng AFP para mag- 
reimpors sa mga pwersa ng gubyer- 
nong pinagbibira ng Abu Sayyaf. 
Pinasisinungalingan ng MILF na 
nakipagkoordina muna ang AFP sa 
kanila bago pumasok sa teritoryo 
nila. Naobliga ang mga pwersa ng 
MILF na magdepensa ng kanilang 
base dahil sa biglang pag-atake 
roon ng MBLT 10. Ayon sa MILF, 
ang ginawa ng AFP ay katrayduran 
at paglabag sa pormal na umiiral 
na kasunduang tigil-putukan. 

Ang kinalabasan, karamihan ng 
mga kaswalti (23 napatay at 22 
pang nasugatan) na natamo ng 
mga pwersa ng gubyerno ay idinu- 
lot ng MILF. Sampu namang mga 
mandirigma ng MILF ang napatay 
sa labanan. 


Bagong Alyansang Makabayan- 
Southern Tagalog sa Los Baños, La- 
guna at San Mateo, Rizal. Ayon sa 
BAYAN-ST, umaabot na sa P5 ang 
itinaas ng presyo ng langis nitong 
nakalipas na tatlong linggo. 

Naging lingguhan na ang pag- 
tataas ng presyo ng langis ilang 
oras matapos ang SONA ni Arroyo 
noong Hulyo 27, kung saan nagta- 
as nang P2 kada litro. Sinundan ito 
noong Agosto 4 ng P1 pagtaas ka- 
da litro at P1.50 noong Agosto 11. 
Umaabot naman sa P9.56 kada li- 
tro ang sobra sa presyo ng diesel 
samantalang P3.57 kada litro na- 
man ang patong sa presyo ng gaso- 
lina, ayon sa BAYAN. 


15 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


Taon XL Blg. 16 
Agosto 21, 2009 
www.philippinerevolution. net 


Editoryal 


Sukdulang luho at katakawan 


na mamamayan ang walang hangganang kata- 

kawan, luho, arogansya, pagkamanhid at pang- 
aabuso sa kapangyarihan ng naghaharing rehimeng 
US-Arroyo. 

Ang galit ng taumbayan ay pinag-iibayo ng 
pagkakasiwalat ng walang pakundangang pagwawal- 
das nina Arroyo sa kabang-bayan sa huling pagbyahe 
niya kamakailan sa US, bitbit ang 60 mga sunud-sunu- 
ran sa kanya. Inakala nilang dahil malayo sila sa ba- 
yan ay hindi malalaman ng mamamayan sa Pilipinas 
ang mga pagwawalang-hiya nila roon. Nagtapon sila 
ng pera ng bayan sa paggamit ng mamahaling mga 
hotel at sasakyan at magkakasunod na mga 
piging sa maluluhong restawran para 
sa ilang ulit na pagdiriwang sa anib- 4 
ersaryo ng kasal nina Gloria at Mike 
Arroyo. Kasabay na ipinagdiwang din 
nila ang pagpapaunlak ng bagong im- 
peryalistang amo ng pagkakataong 
mapansin at makausap na rin sa wa- 
kas ang nagsusumamong papet. 

Dagdag pang gumatong sa 
galit ng mamamayan ang pag- 
kakalantad ng paglobo ng ka- 
yamanan nina Arroyo mula 
nang maluklok siya sa poder 
noong 2001 at ang walang tigil 
pa ring paggawa ng mga paraan 
para higit pang makapagpaya- 
man, sa kapinsalaan ng lalong nag- 
hihirap na bayan. 

Ang nagkandabuhol-buhol na pag- x 
papalusot, pang-aatake at pagtatakip ng mga 


Hr na masikmura ng naghihirap at nagugutom 


15 riple nasamsam 
sa reyd sa Davao 
del Norte PAHINA 5 


Mga tampok 
sa isyung ito... 


Ka Jessie, martir 


na kadre sa baryo 
PAHINA 9 


tagapagsalita at alipures ng Malacañang ay lalo la- 
mang gumagatong sa galit ng mamamayan. 

Lalong hindi na mapaniwala ang lubhang naghihi- 
rap at nagugutom na nakararaming Pilipino na pina- 
ngangalagaan ng rehimeng US-Arroyo ang kanilang 
interes. Hindi mapatatanggap ng naghaharing rehi- 
men sa mga nagtatamasa lamang ng kakarampot at 
bulok pang mga serbisyong panlipunan na ito ay da- 
hil sa kakapusan ng badyet ng gubyerno. Hindi na rin 
ipagtataka ng nakararaming mamamayan kung papa- 
ano higit na dumoble ang litaw pa lamang na kayama- 
nan ni Arroyo at ang mas malaki pa niyang tago na ka- 

yamanan mula nang maluklok siya sa 
poder. 

Anupamang paglulubid ng 
Malacañang ng 
mga palu- fp 
sot, kon- g i 


Panggigipit 
at diktadura sa Burma 
PAHINA 9 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


